ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670042821

ขอให้แก้ไขปัญหากรณีได้รับผลกระทบจากการก่อสร้างถนน บริเวณ ซอยรามคำแหง 24 ถนนรามคำแหง 24 แขวงหัวหมาก เขตบางกะปิ กรุงเทพมหานคร รหัสไปรษณีย์ 10240 จุดสังเกต บริเวณที่มีการก่อสร้างถนนตั้งแต่หน้าปากซอย รามคำแหง 24 เดินทางมาเรื่อยๆ จนถึงสัญญาณไฟจราจร (ผู้ร้องไม่ทราบชื่อ) อยู่ฝั่งตรงข้ามกับป้อมตำรวจจราจร และปั๊มน้้ำมันเอสโซ่ หรือเชลล์ (ผู้ร้องไม่ทราบแน่ชัด) สัญญาณไฟจราจรดังกล่าว หากเลี้ยวซ้ายจะมุ่งหน้าไปที่บ่อถนนกำลังมีการก่อสร้างอยู่ (บันทึกตามผู้ร้องแจ้ง) เส้นทางไปออกถนนศรีนครินทร์ แต่หากเลี้ยวขวาจะมุ่งหน้าไปที่พระราม 9 เนื่องจากผู้ร้องแจ้งว่าในพื้นที่ดังกล่าว กำลังมีโครงการก่อสร้างปรับปรุงถนนอยู่ ซึ่งปกติถนนมีจำนวน 2 ช่องทางจราจร (เลนสวนทางกัน) แต่ปัจจุบันมีการปิดถนนเพื่อก่อสร้าง 1 ช่องทางจราจร ทำให้รถฝั่งขาเข้าและขาออกสัญจรผ่านได้ 1 ช่องทางจราจรเท่านั้น อีกทั้งการก่อสร้างถนนยังมีผลกระทบอื่นหลากหลาย เช่น ถนนมีลักษณะเป็นหลุม เป็นบ่อ , ถนนไม่เรียบเสมอกัน (สาเหตุเพราะรถบรรทุกดิน ทราย สัญจรผ่านบ่อยครั้ง) ฝุ่นละอองฟุ้งกระจายไปทั่วบริเวณ (สาเหตุเพราะมีการขุดดิน และรถบรรทุกขนดิน ทราย สัญจรไป-มาบนถนน) โดยเฉพาะปัจจุบันเริ่มเข้าสู่หน้าหนาว ทำให้ฝุ่นละอองมีปริมาณมากยิ่งขึ้น , ปัญหาการจราจรติดขัด , ให้เจ้าหน้าที่รักษาความปลอดภัย (รปภ.) ของมหาวิทยาลัยรามคำแหง มาช่วยโบกรถ , ในช่วงที่ฝนตกหนักบริเวณดังกล่าวจะเกิดปัญหาน้ำท่วมขัง กลายเป็นคลอง แม่น้ำ (บันทึกตามผู้ร้องแจ้ง) , นำเหล็กระดับเดียวกัน มาปูบนท้องถนน เมื่อฝนตกเหล็กกระพือขึ้น ส่งผลให้รถจักรยานยนต์สัญจรผ่านจะทำให้รถล้ม เป็นต้น ส่งผลให้เกิดอุบัติบนท้องถนนบ่อยครั้ง ซึ่งผู้ร้องทราบมาว่าก่อนหน้านี้ มีบุคคลเพศหญิงซ้อนหลังรถจักรยานยนต์ผ่านบริเวณดังกล่าว แล้วเกิดอุบัติเหตุชนกับรถคันใหญ่ จนเสียชีวิตคาที่ แต่ผู้รับเหมาและหน่วยงานที่เกี่ยวข้อง ก็ไม่ได้สนใจแต่อย่างใด เบื้องต้นผู้ร้องเคยติดต่อแจ้งเรื่องไปที่ศูนย์รับแจ้งทุกข์กรุงเทพมหานคร หมายเลขสายด่วน 1555 จำนวน 3 ครั้ง ขอให้นำยางมะตอยหรือหินคลุกมาลงถนนบริเวณดังกล่าว ซึ่งเจ้าหน้าที่ฯ รับเรื่องเรียบร้อยแล้ว ตั้งแต่วันที่ 26 ตุลาคม 2567 แต่ปัจจุบัน (วันที่ 30 ตุลาคม 2567) ยังไม่ได้รับการแก้ไขปัญหา ผู้ร้องจึงติดต่อไปแจ้งเรื่องร้องเรียนอีกครั้ง หลังจากนั้นผู้ร้องได้รับข้อความ SMS จากทางหน่วยงานว่า กำลังดำเนินการอยู่ ซึ่งผู้ร้องเกรงว่าหากยังไม่ได้รับการแก้ไขปัญหา อาจจะมีประชาชนเสียชีวิตจากการเกิดอุบัติเหตุบนท้องถนน บริเวณดังกล่าวมากขึ้น อีกทั้งเร็วๆ นี้ โรงเรียนกำลังจะเปิดภาคเรียน ผู้ร้องเกรงว่าจะส่งผลกระทบมากยิ่งขึ้น จึงประสงค์ให้หน่วยงานที่เกี่ยวข้องดำเนินการแก้ไขปัญหากรณีดังกล่าว โดยผู้ร้องต้องการให้ประสานเรื่องร้องเรียนถึง นายสุริยะ จึงรุ่งเรืองกิจ รัฐมนตรีว่าการกระทรวงคมนาคม และสำนักงานเขตบางกะปิ เพื่อแก้ไขปัญหาอย่างเร่งด่วนเพื่อบรรเทาความเดือดร้อนให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata